ai4bharat/Pralekha huggingface dataset:
ప్రధాన మంత్రి కార్యాలయం
సెప్టెంబర్16న కస్తూర్ బా గాంధీ మార్గ్ , ఆఫ్రికాఎవిన్యూ లలో డిఫెన్స్ ఆఫీసెస్ కాంప్లెక్సె స్ నుప్రారంభించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2021 సెప్టెంబర్ 16న ఉదయం 11 గంటల కు కస్తూర్ బా గాంధీ మార్గ్, ఆఫ్రికా ఎవిన్యూ లలో డిఫెన్స్ ఆఫీసెస్ కాంప్లెక్సె స్ లను ప్రారంభించనున్నారు. ఆయన ఆఫ్రికా ఎవిన్యూ లోని డిఫెన్స్ ఆఫీసెస్ కాంప్లెక్స్ ను సందర్శించి సైన్యం, నౌకాదళం, వైమానిక దళం అధికారులతోను, సివిలియన్ ఆఫీసర్స్ తోను మాట్లాడుతారు. తరువాత సభికుల ను ఉద్దేశించి ఆయన ప్రసంగ కార్యక్రమం ఉంటుంది.
కొత్త రక్షణ కార్యాలయం భవన సముదాయాల ను గురించి
కొత్త గా నిర్మించిన రక్షణ శాఖ కార్యాలయాల భవన సముదాయాల లో రక్షణ మంత్రిత్వ శాఖ కు చెందిన అధికారులకు, త్రివిధ సాయుధ దళాల కు చెందిన దాదాపు 7,000 మంది అధికారుల కు వసతి ని కల్పించనున్నారు. ఈ భవనాల లో ఆధునికమైన, భద్రమైన పని ప్రదేశాలు భాగం గా ఉన్నాయి. భవనం లో కార్యకలాపాల నిర్వహణ కు ఏకీకృత కమాండ్, కంట్రోల్ సెంటర్ ను ఏర్పాటు చేయడం జరిగింది. అది రెండు భవనాల కు సమగ్రమైనటువంటి సురక్ష ను, నిఘా ను కూడా సమకూర్చనుంది.
కొత్త రక్షణ కార్యాలయ భవన సముదాయాలు సంపూర్ణమైన భద్రత నిర్వహణ ఏర్పాటుల తో కూడి ఉన్నాయి. ఈ భవన సముదాయాలు అత్యంత ఆధునికమైనవి, శక్తి ని ఆదా చేసేటటువంటివీనూ. లైట్ గేజ్ స్టీల్ ఫ్రేమ్  గా వ్యవహరించే నూతనమైన, మన్నిక కలిగిన నిర్మాణ సంబంధి సాంకేతికత ను వినియోగించడమనేది ఈ భవనాల విశిష్ట అంశాల లో ఒకటి గా ఉంది. దీనితో సాంప్రదాయక ఆర్ సిసి నిర్మాణ పద్ధతి తో పోలిస్తే నిర్మాణ కాలం 24 నుంచి 30 నెలల మేరకు తగ్గిపోయింది. ఈ భవనాల నిర్మాణం లో రిసోర్స్ ఎఫిశియంట్ గ్రీన్ టెక్నాలజీ ని ఉపయోగించడమైంది తో పాటు పర్యావరణానికి అనుకూలమైనటువంటి అభ్యాసాల ను కూడా చేపట్టడం జరిగింది.
ప్రారంభ కార్యక్రమం లో రక్షణ శాఖ మంత్రి, గృహ నిర్మాణం- పట్టణ వ్యవహారాల శాఖ మంత్రి, రక్షణ శాఖ సహాయ మంత్రి, గృహ నిర్మాణం- పట్టణ వ్యవహారాల శాఖ సహాయ మంత్రి, చీఫ్ ఆఫ్ డిఫెన్స్ స్టాఫ్  మరియు సాయుధ దళాల ప్రముఖులు పాలుపంచుకోనున్నారు.
ఆయుష్
ఆయుష్ -64 డిమాండ్ను తట్టుకోవడం ఇక సులభం.
ఇందుకు సంబంధించిన సాంకేతిక పరిజ్ఞానాన్ని బదలీ చేసిన సిసిఆర్ ఎఎస్
కోవిడ్ 19కు ఉపయోగించేందుకు తాజా లైసెన్సులు 39 కంపెనీలకు జారీ
ఆయుష్ 64 తయారీ, సరఫరా ఇక పెద్ద ఎత్తున పుంజుకోనుంది. సరఫ
స్వల్ప, లక్షణాలు కనిపించని కోవిడ్ 19 చికిత్సకు ఉపకరించే సమర్ధ ఔషధం ఆయుష్ 64
సెంట్రల్ కౌన్సిల్ ఫర్ రిసెర్చ్ ఇన్ ఆయుర్వేదిక్ సైన్సెస్  ఆయుష్ -64 సాంకేతిక పరిజ్ఞానాన్ని 46 కంపెనీలకు బదలీ చేసింది. ఇది స్వల్ప, లక్షణాలు కనిపించని అలాగే స్వల్ప, ఒకమాదిరి కోవిడ్ -19 కేసులలో చికిత్సకు ఇది సమర్ధ ఔషధంగా పనికి వస్తుంది.
ఇంతకు ముందు ఆయుష్ మంత్రిత్వశాఖకు చెందిన తయారీ యూనిట్ అయిన ఐఎంపిసిఎల్ తోపాటు
కేవలం 7 కంపెనీలకు దీని తయారీకి లైసెన్సు ఉండేది. దీనిని తొలుత మలేరియా చికిత్సలో ఉపయోగించేవారు. కోవిడ్ మహమ్మారి సమయంలో కోవిడ్ కు చికిత్సలో ఇది సమర్థంగా పనిచేస్తున్నట్టు తేలడంతో 39 కొత్త కంపెనీలకు దీని తయారీకి సంబంధించి లైసెన్సులు మంజూరు చేయడం జరిగింది. వాటికి సాంకేతిక పరిజ్ఞానాన్ని కూడా బదిలీ చేశారు.
ఆయుష్ -64 ను సిసిఆర్ ఎఎస్ అభివృద్ది చేసింది. ఆయుర్వేద పరిశోధనలో ఇది ప్రముఖ సంస్థ. ఇది ఆయుష్ మంత్రిత్వశాఖ కింద పనిచేస్తుంది. ఇది మలేరియా చికిత్సకు 1980లో ఈ ఔషధాన్ని అభివృద్ది చేసింది.2020 మార్చిలో తొలిదశ కోవిడ్ సమయంలో జరిపిన శాస్త్రీయ అధ్యయనాలలో ఈ ఔషధం లక్షణాలు కనిపించని, స్వల్ప, ఒకమాదిరి కోవిడ్ -19 చికిత్సలో ఇది సమర్ధంగా ఉపయోగపడుతున్నట్టు గుర్తించారు. వైరస్లపై పోరాడే లక్షణాలను ఇది కలిగిఉంది., శరీర రోగనిరోధక శక్తి పెంపొందించడానికి, జ్వరం తగ్గించడానికి, రోగులు త్వరగా కోలుకోవడానికి ఉపయోపడుతుంది.
కోవిడ్ తొలి దశ సందర్భంగా , ఆయుష్ మంత్రిత్వశాఖ,కౌన్సిల్ ఆఫ్ సైంటిఫిక్ , ఇండస్ట్రియల్ రిసెర్ఛ్  లు క్లినికల్ పరిశోధనలు నిర్వహించాయి. ఇందులో ఆయుష్ -64 కోవిడ్ పేషెంట్లకు ఉపయుక్తమైన ఔషధంగా తేలింది. ఇప్పటివరకు దీనిపై 8 క్లినికల్ అధ్యయనాలు జరిగాయి. ఇంట్లో క్వారంటైన్ లో ఉన్న 63 వేల మంది పేషెంట్లకు దీనిని వాడి చూశారు. ఈ పరీక్షలలో ఇది ఎంతో ఉపయోగకరంగా ఉన్నట్టు గుర్తించారు. ఈ 8 క్లినికల్ ట్రయల్స్లో 5 ర్యాండమ్ పరీక్షలు, రెండు సింగిల్ స్టడీస్ ఉన్నాయి. ఈ అధ్యయనంలో వారికి కేవలం ఆయుష్ -64 మాత్రమే ఇచ్చారు.
కోవిడ్ తొలి దశ ప్రారంభానికి ముందు ఆయుష్ మంత్రిత్వశాఖకు చెందిన తయారీ యూనిట్ అయిన ఐఎంపిసిఎల్ తో సహా ఏడు కంపెనీలు ఆయుష్ -64 తయారు చేస్తుండేవి. అయితే ప్రస్తుతం 39 కంపెనీలకు సాంకేతిక పరిజ్ఞానం బదిలీతో ఆయుష్ -64 తయారు చేసే సంస్థల సంఖ్య 46 కు పెరుగుతుంది.
సిసిఆర్ ఎ ఎస్ తీసుకున్న ఈ చర్యవల్ల ఆయుష్ 64 ఉత్పత్తి గణనీయంగా పెరుగుతుంది. దీనితో ఈ ఔషధానికి ఉన్న డిమాండ్ ను ఎదుర్కోవడానికి వీలు కలుగుతుంది. ఇప్పటివరకు ఈ ఔషధం వల్ల దుష్ప్రభావాలు ఏవీ రిపోర్ట్ కాలేదు. అయితే వైద్యుల ను సంప్రదించిన అనంతరం మాత్రమే దీనిని వాడాల్సిందిగా నిపుణులు సూచిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు / యుటిలలో కోవిడ్-19 నిర్వహణ కోసం పిఎస్యులు తమ ఆసుపత్రి పడకలను ప్రత్యేకంగా కేటాయించాలని వివిధ కేంద్ర మంత్రిత్వ శాఖలకు సూచించిన కేంద్ర ఆరోగ్య మంత్రిత్వ శాఖ
అటువంటి కేటాయింపు జరిగిన ఆస్పత్రులు / బ్లాకుల వివరాలు ప్రజలకు తెలియజేయాలి
కోవిడ్-19 వల్ల కేసులు మరియు మరణాలు గత కొన్ని వారాల నుండి దేశవ్యాప్తంగా చాలా రాష్ట్రాలు మరియు యుటిలలో పెరుగుతున్నాయి. కోవిడ్ నిర్వహణ, ప్రజారోగ్య ప్రతిస్పందన చర్యలలో రాష్ట్రాలకు ముందస్తుగా సహకరించే సహకార వ్యూహం ద్వారా కేంద్ర ప్రభుత్వం కోవిడ్-19 పై పోరాటానికి ‘ప్రభుత్వం మొత్తం సంసిద్ధం’ అనే విధానంతో నేతృత్వం వహిస్తుంది. ఈ ప్రతిస్పందనలో భాగంగా, పరిస్థితిని సమర్థవంతంగా నిర్వహించడానికి మరియు రాష్ట్రాలు / యుటిలకు అవసరమైన అన్ని సహకారాలను అందించడానికి కేంద్ర ప్రభుత్వం, సాధికారిత సమూహాలు, కార్యదర్శులు, అనేక మంత్రిత్వ శాఖలు కలిసి పనిచేస్తున్నాయి.
దేశవ్యాప్తంగా తీవ్రమైన కోవిడ్-19 రోగుల సమర్థవంతమైన క్లినికల్ నిర్వహణ కోసం ఆసుపత్రి మౌలిక సదుపాయాలను గణనీయంగా పెంచడానికి కీలకమైన నిర్ణయం తీసుకుంది. కేంద్ర ఆరోగ్య మంత్రిత్వ శాఖ అన్ని కేంద్ర మంత్రిత్వ శాఖలను తమ నియంత్రణలో ఉన్న ఆసుపత్రులకు లేదా వారి పిఎస్యులకు కోవిడ్ నుండి సంరక్షణ కోసం ఆసుపత్రులలో వార్డులు లేదా ప్రత్యేక బ్లాకులు గత సంవత్సరం చేసినట్లుగానే ప్రత్యేకంగా కేటాయించేలా ఏర్పాటు చేయాలని సూచించింది. ఈ ఆస్పత్రులు / బ్లాకులు కోవిడ్-19 కేసుల నిర్వహణకు, ధ్రువీకరణ ఆయిన కోవిడ్-19 కేసులకు ప్రత్యేక సంరక్షణతో సహా చికిత్స సేవలను అందించడానికి ప్రత్యేక ఎంట్రీ మరియు ఎగ్జిట్ పాయింట్లను కలిగి ఉండాలి, . అదనంగా, ఆక్సిజన్ కలిగి ఉన్న పడకలు, ఐసియు పడకలు, వెంటిలేటర్లు మరియు ప్రత్యేకమైన క్రిటికల్ కేర్ యూనిట్లు , ప్రయోగశాల సేవలు, ఇమేజింగ్ సేవలు, వంటగది, లాండ్రీ మొదలైన అన్ని సహాయక, సేవలను ప్రత్యేకమైన ఆరోగ్య సిబ్బందితో పాటు అందించడానికి ఈ ప్రత్యేకించిన ఆసుపత్రి వార్డులు లేదా బ్లాకులు ఏర్పాటు చేయాలి.
కేంద్ర మంత్రిత్వ శాఖలకు రాసిన లేఖలో, దేశవ్యాప్తంగా కోవిడ్ కేసుల ఆకస్మిక పెరుగుదల, ప్రస్తుత పరిస్థితి నేపథ్యంలో గత సంవత్సరం మాదిరిగానే అన్ని కేంద్ర మంత్రిత్వ శాఖలు / విభాగాలు మరియు వారి పిఎస్యులు, వారి నుండి సహాయక చర్యలు వారి నియంత్రణలో ఉన్న ఆసుపత్రులు తీసుకోవాలని పిలుపునిచ్చింది.
ఈ హాస్పిటల్ వార్డులలో / బ్లాకులలో ప్రజలకు అవసరమైన చికిత్స పొందటానికి, అటువంటి ప్రత్యేకించిన ఆస్పత్రి వార్డులు / బ్లాకుల వివరాలను ప్రజలకు అందించాలని, సంబంధిత రాష్ట్రాల / యుటిలు ఆరోగ్య శాఖలతో సమన్వయం చేసుకోవాలని కేంద్ర మంత్రిత్వ శాఖలకు సూచించడం జరిగింది. ఈ ప్రయోజనం కోసం సంబంధిత రాష్ట్రాలు / యుటిలతో అవసరమైన సమన్వయం కోసం నోడల్ అధికారిని మంత్రిత్వ శాఖ / విభాగం నుండి నామినేట్ చేయవచ్చని, వారి సంప్రదింపు వివరాలను సంబంధిత రాష్ట్రాలు / యుటిలతో పాటు కేంద్ర ఆరోగ్య మంత్రిత్వ శాఖతో పంచుకోవాలని సూచించారు.
రక్షణ మంత్రిత్వ శాఖ
కొరియా రక్షణ మంత్రితో టెలిఫోన్లో మాట్లాడిన మంత్రి శ్రీ రాజనాథ్ సింగ్
ద్వైపాక్షిక రక్షణ సహకార విషయంలో పురోగతిపై సమీక్ష
కేంద్ర రక్షణ శాఖ మంత్రి శ్రీ రాజనాథ్ సింగ్ ఈ రోజు రిపబ్లిక్ ఆఫ్ కొరియా  జాతీయ రక్షణ శాఖ మంత్రి శ్రీ జియోంగ్ కియోంగ్-డూతో టెలిఫోన్లో మాట్లాడారు. ఈ సందర్భంగా ఇద్దరు రక్షణ మంత్రులు కోవిడ్-19 మహమ్మారి పరిస్థితికి సంబంధించిన సమస్యలపై చర్చలు జరిపారు. ఈ మహమ్మారికి వ్యతిరేకంగా అంతర్జాతీయంగా జరుగుతున్న ప్రయత్నాలకు భారతదేశం అందించిన కృషి గురించి కూడా శ్రీ రాజ్ నాథ్ సింగ్ కొరియా మంత్రి జియోంగ్ కియోంగ్-డూకు తెలియజేశారు. మహమ్మారికి వ్యతిరేకంగా ప్రపంచ పోరాటంలో భాగంగా పరస్పర సహకారం గురించి ఇరువురు చర్చించారు. కోవిడ్ మహమ్మారి కారణంగా తాము ఎదుర్కొంటున్న సంక్లిష్ట సవాళ్లను ఎదుర్కోవటానికి కలిసి పనిచేయడానికి గాను ఇరువురు మంత్రులు అంగీకరించారు. టెలిఫోన్ సంభాషణ సందర్భంగా మంత్రులు వివిధ ద్వైపాక్షిక రక్షణ సహకార కార్యక్రమాలలో తాజా పురోగతిని సమీక్షించారు. దీనికి తోడు సాయుధ దళాల మధ్య రక్షణ సహకారంను మరింత ప్రోత్సహించే విషయమై తమతమ నిబద్ధతను వ్యక్తం చేశారు. రక్షణ పరిశ్రమల రంగంలో ఒప్పందాలను ఇరు దేశాల మధ్య రక్షణ సాంకేతిక సహకారాన్ని మరింతగా ముందుకు తీసుకెళ్లడానికి కూడా వీరు అంగీకరించారు. ప్రాంతీయ పరిణామాలు భద్రతా ఆసక్తుల విషయాలను కూడా టెలిఫోనిక్ సంభాషణలో పంచుకున్నారు.
(
యువజన వ్యవహారాలు, క్రీడల మంత్రిత్వ శాఖ
రేపు జాతీయ క్రీడా దినోత్సవం సందర్భంగా 25 నగరాల్లో ప్రధాని మోదీ ‘మీట్ ది ఛాంపియన్’ కార్యక్రమం
- శాయ్ భారతదేశం అంతటా తన అన్ని కేంద్రాల్లో క్రీడా కార్యకలాపాలతో ఈ కార్యక్రమం నిర్వహించనుంది
ఆగస్టు 29న ‘జాతీయ క్రీడా దినోత్సవం‘ సందర్భంగా, యువజన వ్యవహారాలు, క్రీడల మంత్రిత్వ శాఖ  దేశవ్యాప్తంగా 26 పాఠశాలల్లో'మీట్ ది ఛాంపియన్'కార్యక్రమాన్ని నిర్వహించనుంది. ఈ కార్యక్రమంలో కామన్వెల్త్ క్రీడలు  మరియు ప్రపంచ ఛాంపియన్షిప్లలో బంగారు పతకం గెలుచుకున్న నిఖత్ జరీన్, పారాలింపిక్స్ మరియు సీడబ్ల్యుజీ పతక విజేత భవినా పటేల్, టోక్యో ఒలింపిక్స్ మరియు సీడబ్ల్యుజీ పతక విజేత మన్ప్రీత్ సింగ్ వంటి పలువురు ప్రముఖ అథ్లెట్లు కొంత మంది పాల్గొననున్నారు. 'మీట్ ది ఛాంపియన్స్' అనేది గత సంవత్సరం డిసెంబర్లో ఒలింపిక్ గోల్డ్ మెడలిస్ట్ నీరజ్ చోప్రాచే ప్రారంభం చేయబడిన పాఠశాల సందర్శన ప్రచారానికి సంబంధించిన ఒక కార్యక్రమం., ఇది గత కొన్ని నెలలుగా దేశంలోని వివిధ ప్రాంతాలకు చేరుకుంది. పాఠశాల సందర్శన సమయంలో ఛాంపియన్ అథ్లెట్ వారి అనుభవాలు, జీవిత పాఠాలు మరియు సరైన ఆహారం ఎలా తీసుకోవాలనే దానిపై చిట్కాలను పంచుకుంటారు. పాఠశాల పిల్లలందరికీ స్ఫూర్తిదాయకమైన ప్రోత్సాహాన్ని అందిస్తారు. జాతీయ క్రీడా దినోత్సవం ప్రత్యేక సందర్భం మరియు హాకీ లెజెండ్ మేజర్ ధ్యాన్ చంద్కు నివాళిగా, స్పోర్ట్స్ అథారిటీ ఆఫ్ ఇండియా  ఇటీవల ముగిసిన కామన్ వెల్త్ గేమ్స్ , ప్రపంచ ఛాంపియన్షిప్ కార్యక్రమాల లో పాల్గొన్న క్రీడాకారులను ఈ కార్యక్రమంలో చేర్చడానికి చొరవను విస్తరించింది. స్పోర్ట్స్ అథారిటీ ఆఫ్ ఇండియా కూడా ఈ సంవత్సరం జాతీయ క్రీడా దినోత్సవాన్ని, ఫిట్ ఇండియా ప్రచారంలో భాగంగా, పాన్-ఇండియా క్రీడా కార్యక్రమాల ద్వారా స్పోర్ట్స్ అనే థీమ్తో కలుపుకొని మరియు ఫిట్ సొసైటీకి ఎనేబుల్గా ఉంటుంది. వివిధ స్థాయిల కోసం క్రీడా ఈవెంట్లు నిర్వహించబడతాయి, వివిధ వయసుల వ్యక్తుల మధ్య వృత్తిపరమైన, వినోద కార్యక్రమాలతో సహా అన్ని వర్గాల ప్రజల మధ్య క్రీయా స్ఫూర్తిని నింపెలా ఈ కార్యక్రమాలు నిర్వహించబడుతాయి. సాయంత్రం, కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్, కేంద్ర విద్యా మంత్రి శ్రీ ధర్మేంద్ర ప్రధాన్, యువజన వ్యవహారాలు మరియు క్రీడల శాఖ సహాయ మంత్రి శ్రీ నిసిత్ ప్రమాణిక్ కూడా కొన్ని క్రీడలు మరియు ఫిట్నెస్కు సంబంధించిన ప్రత్యేక వర్చువల్ ఇంటరాక్షన్ కార్యక్రమంలో పాల్గొంటారు. భారతదేశంలో ఫిట్నెస్, క్రీడలకు ఉన్న ప్రాముఖ్యతను చర్చించడానికి భారతదేశ ఫిట్నెస్ చిరునామాలుగా నిలిచిన వారితో ఈ ఇంటరాక్షన్ కార్యక్రమం నిర్వహించనున్నారు.
ఉక్కు మంత్రిత్వ శాఖ
పి 17 ఎ ప్రాజెక్టు కింద, ఏడవ యుద్ధ నౌకకు స్టీలు సరఫరాచేసిన స్టీల్ అథారిటి ఆఫ్ ఇండియా .
ఇది రక్షణ రంగాన్ని దేశీయం చేసే చర్యలను బలోపేతం చేస్తుంది.
స్టీల్ అథారిటీ ఆఫ్ ఇండియా లిమిటెడ్  , భారతదేశపు అతిపెద్ద స్టీలు ఉత్పత్తిదారు. ఇది భారతీయ నావికాదళం , దేశీయంగా
పి 17 ఎ ప్రాజెక్టుకింద నిర్మించనున్న ఏడవ తేలికపాటి యుద్ధనౌక నిర్మాణానికి అవసరమైన మొత్తం స్పెషల్ స్టీల్ ప్లేట్లను అందించి తద్వారా భారత రక్షణ రంగ సామర్థ్యాన్ని బలోపేతం చేయడంపై దృష్టిపెడుతోంది. ఇది రక్షణ రంగంలో ఆత్మనిర్భరత దిశగా పడిన ముందడుగుగా చెప్పుకోవచ్చు.
కొత్త ప్రాజెక్టులో స్టీల్ అథారిటీ ఆఫ్ ఇండియా –సెయిల్ ,అన్ని యుద్ధనౌకలకు అవసరమైన ప్రత్యేక స్టీల్ ప్లేట్ లు సుమారు 28 ,000 టన్నుల మేరకు సరఫరా చేయనుంది. సెయిల్ సరఫరా చేసే ప్రత్యేక స్టీలు ప్లేట్లు అత్యంత బలమైనవి, శక్తికలిగినవిగా, తుప్పును నిరోధించేవిగా ఉంటాయి. ఇవి నౌకా దళానికి ఎంతో ఉపకరిస్తాయి. ఆరో తేలికపాటి యుద్ధనౌక వింధ్యగిరి తయారీకి కూడా ఇంతే మొత్తంలో ప్రత్యేక స్టీలును సెయిల్ సరఫరా చేసింది. దీనిని రాష్ట్రపతి ద్రౌపది ముర్ము ఇటీవలే ప్రారంభించారు. మెస్సర్స్ మజగాన్ డాక్ లిమిటెడ్ నిర్మించినఏడవ తేలికపాటి యుద్ధ నౌక, నాలుగో యుద్ధనౌకను సెప్టెంబర్ 1, 2023న ఉపరాష్ట్రపతి జగదీప్ ధన్ ఖడ్ ప్రారంభించనున్నారు. ఈ కార్యక్రమం దేశ సముద్ర రవాణా భద్రతా వ్యవస్థలో కీలక మైలు రాయిగా నిలవనుంది.
పి 17 ఎ ప్రాజెక్టు:
పి 17 ఎ ప్రాజెక్టు, భారత నౌకాదళం కోసం ఏడు అత్యధునాతన తేలికపాటి నౌకలను భారతీయ నౌకాదళం కోసం నిర్మించనుంది. ఇందులో నాలుగు నౌకలను మెస్సర్స్ మజగాన్ డాక్ లిమిటెడ్, మూడు నౌకలను మెస్సర్స్ జి.ఆర్.ఎస్.ఇ నిర్మిస్తున్నాయి.
భారత నావికాదళానికి గట్టి మద్దతు నివ్వడంలో సెయిల్ సంస్థకు గొప్ప చరిత్ర ఉంది. ఇది అత్యధునాతన ఉత్పత్తులను సేవలను రక్షణ రంగానికి అందిస్తోంది.
ఈ కంపెనీ పి 17 ఎ ప్రాజెక్టుకు స్టీలును సరఫరా చేయడమే కాక , ఇతర రక్షణ రంగ ప్రాజెక్టులైన ఐఎన్ ఎస్ విక్రాంత్, ఐఎన్ ఎస్ ఉదయగిరి వంటి యుద్ధ నౌకలు, ఐఎన్ ఎస్ సూరత్, పదాతిదళతుపాకి ధనుష్ తయారీకి స్టీలు సరఫరా చేయడంలో కీలక పాత్ర పోషిస్తోంది.
ప్రధాన మంత్రి కార్యాలయం
తెలుగు భాషా దినోత్సవం సందర్భాన్ని పురస్కరించుకొని ప్రజలకు శుభాకాంక్షలు తెలిపిన ప్రధానమంత్రి
తెలుగు భాషా దినోత్సవం సందర్భంగా ప్రజలకు ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు.
'తెలుగు భాషా దినోత్సవ శుభాకాంక్షలు. తెలుగు భాషాభివృద్ధికి పాటుపడుతున్న అందరికీ ముఖ్యంగా యువతకి నా ధన్యవాదాలు.
తన సాహిత్యంతో, తన సాంఘిక సంస్కరణా దృక్పథంతో ఎన్నో తరాల పై చెరగని ముద్ర వేసిన గిడుగు వెంకట రామమూర్తి గారికి ఈ రోజు నేను నివాళులు అర్పిస్తున్నాను.' అని ప్రధానమంత్రి ట్వీట్ చేశారు
(
భారత పోటీ ప్రోత్సాహక సంఘం
వర్చువల్ మోడ్ ద్వారా కాంపిటీషన్ కమిషన్ ఆఫ్ ఇండియా 12 వ వ్యవస్థాపక దినోత్సవంలో పాల్గొన్న ఆర్థిక మంత్రి శ్రీమతి నిర్మల సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ రోజు ఇక్కడ కాంపిటీషన్ కమిషన్  12 వ వార్షిక దినోత్సవంలో పాల్గొన్నారు. కాంపిటీషన్ చట్టం, 2002 కింద సీసీఐని మే 20, 2009 న స్థాపించారు. పోటీ వ్యతిరేక ప్రవర్తనకు సంబంధించిన ముఖ్యమైన నిబంధనలు అమల్లోకి వచ్చిన రోజు ఇది.
ముఖ్య అతిథిగా ఆహ్వానితులను ఉద్దేశించి ఆర్థిక మంత్రి శ్రీమతి సీతారామన్ ప్రసంగించారు. వేగంగా మారుతున్న భారతీయ, ప్రపంచ ఆర్థిక వ్యవస్థలో మార్కెట్-స్నేహపూర్వక,ముందస్తు విధానాన్ని కలిగి ఉండటానికి పోటీ వ్యవస్థ నిరంతరం పరిశీలన చేయాల్సిన ఆవశ్యకతను వివరించారు. శ్రీమతి సీతారామన్ విశ్వసనీయ-ఆధారిత వ్యవస్థ ఉండడానికి సీసీఐ ప్రాధాన్యతను గుర్తిస్తూ అభినందించారు. భారతదేశం వంటి ఆర్థిక వ్యవస్థలలో ఇది చాలా ముఖ్యమైనది, ఇవి ఇప్పటికీ స్వేచ్ఛా మార్కెట్ ఆర్థిక వ్యవస్థకు మారుతున్నాయి అని ఆమె అన్నారు.
మహమ్మారి తరువాతి పునరుజ్జీవన సవాళ్లను ప్రస్తావిస్తూ, ఆర్థిక మంత్రి సిసిఐ పరిశ్రమతో చురుకుగా పాల్గొనవలసిన అవసరాన్ని నొక్కిచెప్పారు, తద్వారా వారి చట్టబద్ధమైన వాదనలు ఓపికగా వినిపించేలా చూసుకోవాలి, తెలిసి లేదా తెలియకుండా, విస్మరించడం ద్వారా లేదా కమిషన్ ద్వారా మార్కెట్ ప్రక్రియలు వేగాన్ని నిరోధించలేము. నిజమైన మార్కెట్ పద్ధతులు వృద్ధి చెందడానికి అవసరమైన వేగం, స్థాయి మరియు దూరదృష్టితో అభివృద్ధి చెందాలని ఆర్థిక మంత్రి కమిషన్ను కోరారు.
ఈ కార్యక్రమ ప్రారంభ సమావేశంలో న్యాయవ్యవస్థ, బ్యూరోక్రసీ, రెగ్యులేటరీ అధికారులు, ఛాంబర్స్ ఆఫ్ కామర్స్, పరిశ్రమల నాయకులు, విద్యావేత్తలు, నిపుణులు ఆహ్వానితులను ఉద్దేశించి ఆర్థిక మంత్రి ఈ ప్రసంగం చేశారు.
ఈ సందర్భంగా శ్రీమతి సీతారామన్ ‘సిసిఐ జర్నల్ ఆన్ కాంపిటీషన్ లా అండ్ పాలసీ’ మరియు సిసిఐ కాంపిటీషన్ అడ్వకేసీ పుస్తకాలను ఆవిష్కరించారు. వీటిని బెంగాలీ, మరాఠీ మరియు తమిళ భాషల్లోకి కూడా అనువదించారు.
గౌరవ అతిథిగా పాల్గొన్న ఆర్థిక, కార్పొరేట్ వ్యవహారాల శాఖ మంత్రి శ్రీ అనురాగ్ సింగ్ ఠాకూర్ మాట్లాడుతూ మారుతున్న మార్కెట్ డైనమిక్స్కు ప్రతిస్పందనగా కమిషన్ అతి చురుకైనదిగా అభివృద్ధి చెందాలని కోరారు. సిసిఐ ముందుకు వెళుతున్నప్పుడు, మార్కెట్ లోపాలను ముందుగానే కనుగొనడంలో ఎక్కువ సమయం, వనరులను కేటాయించాలని ఆయన అన్నారు. .
కార్పొరేట్ వ్యవహారాల మంత్రిత్వ శాఖ కార్యదర్శి శ్రీ రాజేష్ వర్మ మాట్లాడుతూ, మార్కెట్లలో పోటీ సంస్కృతిని నిర్మించడానికి సిసిఐ ఎంతో కృషి చేసిందని, ప్రజా సేకరణ విషయంలో సిసిఐ కార్యక్రమాలను అభినందించారు.
సీసీఐ ఛైర్పర్సన్ శ్రీ అశోక్ కుమార్ గుప్త కూడా ఈ సందర్బంగా ప్రసంగించారు.
సీసీఐ కార్యదర్శి శ్రీ ఎస్. ఘోష్ దస్తీదార్ వందన సమర్పణ చేశారు.
ప్రధాన మంత్రి కార్యాలయం
జల్ జీవన్ మిషన్ బలోపేతానికి కట్టుబడి ఉన్నాం: ప్రధానమంత్రి పునరుద్ఘాటన
జల్జీవన్ మిషన్ను మరింత బలోపేతం చేయడంపై ప్రభుత్వ నిబద్ధతను పునరుద్ఘాటిస్తూ ప్రజారోగ్యంలో పరిశుభ్ర-సురక్షిత తాగునీటి సౌలభ్యం ప్రాధాన్యాన్ని ప్రధానమంత్రి శ్రీ నరేంద్ర మోదీ నొక్కిచెప్పారు. కాగా, సార్వత్రిక కొళాయి నీటి సరఫరా ద్వారా డయేరియా వంటి వ్యాధివల్ల సంభవించే మరణాల నుంచి 4 లక్షల మందికి ప్రారణరక్షణ లభిస్తుందని ఇటీవల ప్రపంచ ఆరోగ్య సంస్థ ఒక నివేదికలో వెల్లడించడాన్ని కేంద్ర జలశక్తి మంత్రి శ్రీ గజేంద్ర షెకావత్ వరుస ట్వీట్లద్వారా ప్రకటించారు.
ఈ వరుస ట్వీట్లకు స్పందనగా పంపిన సందేశంలో:
“ప్రతి భారతీయుడికీ పరిశుభ్ర-సురక్షిత తాగునీటి సౌలభ్యమే ప్రజారోగ్యానికి పటిష్ట పునాది. అందుకే దేశంలో ప్రతి ఒక్కరికీ కొళాయిద్వారా నీరందించే లక్ష్యంతో జల్జీవన్ మిషన్ రూపొందించబడింది. ఈ కార్యక్రమాన్ని మరింత బలోపేతం చేయడం ద్వారా మన ఆరోగ్య సంరక్షణ వ్యవస్థకు నూతనోత్తేజం కల్పించడాన్ని కొనసాగిస్తాం” అని ప్రధానమంత్రి పేర్కొన్నారు.
(
బొగ్గు మంత్రిత్వ శాఖ
మేక్ ఇన్ ఇండియా కింద భారీ పరికరాల ఉత్పత్తిని పెంచేందుకు అత్యున్నత స్థాయి కమిటీ నివేదికను సమీక్షించిన బొగ్గు మంత్రిత్వ శాఖ
కోల్ ఇండియా లిమిటెడ్ ద్వారా హై కెపాసిటీ ఎక్విప్మెంట్
దిగుమతిని తగ్గించడంపై మరింత దృష్టి
అధిక సామర్థ్యం గల మైనింగ్ పరికరాల దిగుమతిపై భారతదేశం ఆధారపడటాన్ని మరింత తగ్గించడానికి, దేశీయ ఉత్పత్తిని పెంచడానికి, బొగ్గు మంత్రిత్వ శాఖ బొగ్గు గనుల రంగంలో స్వదేశీ తయారీ సామర్థ్యాలను అభివృద్ధి చేయడానికి నిరంతర ప్రయత్నాలు చేస్తోంది. ఈ ప్రయత్నాలు "మేక్ ఇన్ ఇండియా"ని ప్రోత్సహించే ఆత్మనిర్భర్ భారత్ లక్ష్యాలకు అనుగుణంగా ఉన్నాయి. ఈ లక్ష్యాన్ని సాధించేందుకు, భారీ పరిశ్రమల మంత్రిత్వ శాఖ, రైల్వే మంత్రిత్వ శాఖ, ఎస్సిసిఎల్, ఎన్ఎల్సిఐఎల్, ఎన్ఎల్సిఐఎల్, ఎన్టీపీసీ, డబ్ల్యూబిపిడిసిఎల్, బిఈఎంఎల్, కేటర్ పిల్లర్, టాటా హిటాచి, గెయిన్ వెల్, ప్రతినిధులతో ఇంటర్ డిసిప్లినరీ ఉన్నత స్థాయి కమిటీని ఏర్పాటు చేసి పరిశ్రమలతో సంప్రదింపులు జరిపారు. భారీ ఎర్త్ మూవింగ్ మెషినరీ  దేశీయ తయారీని, హై వాల్  మైనర్లు, కంటిన్యూయస్ మైనర్లు, అధిక సామర్థ్యం గల మైనర్లు, హైడ్రాలిక్ పారలు, డంపర్ల వంటి భూగర్భ మైనింగ్ పరికరాలను పెంచడానికి మార్గాలను సూచించడానికి సంఘాలు, అనేక ఇతర వాటాదారులతో సంప్రదింపులు జరిగాయి.
సిఐఎల్ డైరెక్టర్  నేతృత్వంలో కమిటీ హెచ్ఈఎంఎం, ఇతర భూగర్భ పరికరాల దేశీయ తయారీని ప్రోత్సహించడానికి పద్ధతులు, యంత్రాంగాన్ని రూపొందించే దిశగా పని చేస్తోంది. కమిటీ తన ముసాయిదా నివేదికను సమర్పించింది, దీనిని బొగ్గు మంత్రిత్వ శాఖ కార్యదర్శి సమీక్షించారు, మంత్రిత్వ శాఖ స్థాయిలో చర్చించారు.
ప్రస్తుతం, కోల్ ఇండియా లిమిటెడ్  ఎలక్ట్రిక్ రోప్ షావెల్, హైడ్రాలిక్ షావెల్, డంపర్లు, క్రాలర్ డోజర్లు, డ్రిల్, మోటార్ గ్రేడర్లు, ఫ్రంట్ ఎండ్ లోడర్స్ వీల్ డోజర్, కంటిన్యూయస్ మైనర్స్ పరికరాలు మొదలైన దాదాపు రూ. 3500 కోట్ల విలువైన అధిక సామర్థ్యం గల పరికరాలను దిగుమతి చేస్తోంది. రూ. చెల్లిస్తుంది. దిగుమతి ద్వారా యంత్రాల కొనుగోలుపై కస్టమ్ డ్యూటీగా రూ.1000 కోట్లు భారీ వ్యయం అవుతుంది. అందువల్ల, దేశీయ పరికరాల తయారీదారుల సామర్థ్యాలను ప్రోత్సహించడం, అభివృద్ధి చేయడం ద్వారా వచ్చే ఐదు నుండి ఆరు సంవత్సరాల కాలంలో దిగుమతులను దశలవారీగా నిలిపివేయాలని ప్రణాళిక రూపొందించారు. కొన్ని అధిక సామర్థ్యం గల యంత్రాలు ప్రస్తుతం దేశీయ తయారీదారుల నుండి పరీక్షించేందుకు ట్రయల్ సేకరణ జరుగుతోంది.
ఈ విషయంలో, సిఐఎల్ మైనింగ్ పరికరాల విస్తృతమైన ప్రామాణీకరణను చేపట్టింది, సాధ్యమైన చోట దేశీయంగా తయారు చేసిన పరికరాలను బొగ్గు ఉత్పత్తి, రవాణా, పర్యవేక్షణలో ఉత్పాదకత మీది ప్రభావం చూడకుండా ఉండేలా ఈ ప్రయత్నాలను చేపడుతోంది. సిఐఎల్ "మేక్ ఇన్ ఇండియా"ని ప్రోత్సహించే ఉద్దేశ్యంతో ప్రమాణీకరణ మార్గదర్శకాలను కూడా జారీ చేసింది. ఈ చర్య దేశీయ ఉత్పాదక రంగాన్ని పెంచడమే కాకుండా ఆత్మనిర్భర్ భారత్ లక్ష్యాలకు మద్దతు ఇస్తుంది. “మేక్ ఇన్ ఇండియా”ను ప్రోత్సహిస్తుంది. పరికరాల స్వదేశీ సామర్థ్యాలను ప్రోత్సహించడం వల్ల దిగుమతి చేసుకున్న పరికరాల బ్రేక్డౌన్ వ్యవధి తగ్గుతుందని నిర్ధారిస్తుంది. - విడిభాగాల లభ్యత. ఇంకా, అంతర్జాతీయంగా ప్రసిద్ధి చెందిన పరికరాల తయారీదారులతో సహకారాలు, జాయింట్ వెంచర్ను ప్రోత్సహించాల్సిన అవసరం ఉంది. మేక్ ఇన్ ఇండియా చొరవ కింద ఎంఏఎంసి, జెసోప్స్ వంటి నాన్-ఫంక్షనల్, తక్కువ వినియోగ ప్రభుత్వ మౌలిక సదుపాయాల వినియోగాన్ని అన్వేషించవచ్చు. బొగ్గు గనుల రంగంలో "మేక్ ఇన్ ఇండియా"ని ప్రోత్సహించడం ద్వారా, హెచ్ఈఎంఎం తయారీకి గణనీయమైన ప్రోత్సాహం లభిస్తుందని, బొగ్గు రంగంలో ఆత్మనిర్భర్తను సాధించడంతోపాటు దేశ ఆర్థిక వ్యవస్థ వృద్ధికి దోహదపడుతుందని భావిస్తున్నారు.
ప్రధాన మంత్రి కార్యాలయం
‘ప్రబుద్ధ భారత’ 125వ వార్షికోత్సవాల ను ఉద్దేశించి ఈ నెల 31న ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ‘ప్రబుద్ధ భారత’ 125వ వార్షికోత్సవాల ను ఉద్దేశించి ఈ నెల 31న మధ్యాహ్నం 3 గంటల 15 నిమిషాలకు ప్రసంగించనున్నారు. రామకృష్ణ మఠానికి చెందిన మాస పత్రిక ‘ప్రబుద్ధ భారత’ ను స్వామి వివేకానంద 1896వ సంవత్సరం లో ప్రారంభించారు. ప్రబుద్ధ భారత 25వ వార్షికోత్సవాన్ని మాయావతి లోని అద్వైత ఆశ్రమం నిర్వహిస్తోంది.
‘ప్రబుద్ధ భారత’ ను గురించి
భారతదేశ ప్రాచీన ఆధ్యాత్మిక జ్ఞానం తాలూకు సందేశాన్ని వ్యాప్తి చేసేందుకు ‘ప్రబుద్ధ భారత’ పత్రిక ఒక ముఖ్యమైన సాధనం గా ఉంటూ వచ్చింది. ఈ పత్రిక ప్రచురణ ను చెన్నై  లో ప్రారంభించడం జరిగింది. రెండు సంవత్సరాల కాలం పాటు అక్కడ ఆ పత్రిక ప్రచురణ కొనసాగి, ఆ తరువాత అల్మోడా నుంచి ప్రచురితమైంది. తదనంతరం, 1899వ సంవత్సరం ఏప్రిల్ లో పత్రిక ప్రచురణ స్థానాన్ని అద్వైత ఆశ్రమానికి మార్చడమైంది. ఇక ఆ పత్రిక ను అక్కడి నుంచే ప్రచురిస్తూ వస్తున్నారు.
మహనీయులు కొందరు భారతీయ సంస్కృతి, ఆధ్యాత్మికత, తత్వశాస్త్రం, చరిత్ర, మనస్తత్వ శాస్త్రం, కళ, తదితర సామాజిక అంశాల పై వారి రచన ల ద్వారా ‘ప్రబుద్ధ భారత’ పుస్తకం పైన వారిదైన ముద్ర ను వేశారు. నేతాజీ సుభాష్ చంద్ర బోస్, బాల గంగాధర్ తిలక్, సిస్టర్ నివేదిత, శ్రీ అరవిందో, పూర్వ రాష్ట్రపతి సర్వపల్లి రాధాకృష్ణన్ తదితర ప్రముఖులు వారి రచనల ను ‘ప్రబుద్ధ భారత’ పత్రిక కు అందిస్తూ వచ్చారు.
‘ప్రబుద్ధ భారత’ పత్రిక తాలూకు పాత సంచికలన్నిటిని అద్వైత ఆశ్రమం ఆన్ లైన్ లోని తన వెబ్సైట్ ద్వారా అందుబాటు లో ఉంచేందుకు కృషి చేస్తోంది.
జౌళి మంత్రిత్వ శాఖ
వస్త్ర పరిశ్రమలో పీఎల్ఐ పథకం కింద దరఖాస్తులు పంపేందుకు తుది గడువు పొడిగించిన కేంద్ర ప్రభుత్వం
ఎంఎంఎఫ్ దుస్తులు, ఎంఎంఎఫ్ వస్త్రాలు, సాంకేతిక దుస్తుల ఉత్పత్తుల కోసం దరఖాస్తు చేసుకోవడానికి అక్టోబర్ 31 వరకు గడువు పొడిగింపు
ఎంఎంఎఫ్ దుస్తులు, ఎంఎంఎఫ్ వస్త్రాలు, సాంకేతిక దుస్తుల ఉత్పత్తుల కోసం 'పీఎల్ఐ స్కీమ్ ఆఫ్ టెక్స్టైల్స్' కింద దరఖాస్తులు ఆహ్వానించే తేదీని మరో 2 నెలల పాటు, అంటే అక్టోబర్ 31, 2023 వరకు పొడిగిస్తూ కేంద్ర జౌళి మంత్రిత్వ శాఖ నిర్ణయం తీసుకుంది.
పరిశ్రమ వర్గాల నుంచి వచ్చిన అభ్యర్థనలను దృష్టిలో పెట్టుకుని జౌళి మంత్రిత్వ శాఖ ఈ నిర్ణయం తీసుకుంది. ఆసక్తి గల సంస్థల నుంచి దరఖాస్తులు ఆహ్వానించడానికి పీఎల్ఐ పోర్టల్ను 31 ఆగస్టు 2023 వరకు తెరచి ఉంచాలని మంత్రిత్వ శాఖ గతంలోనూ నిర్ణయించింది.
రసాయనాలు, ఎరువుల మంత్రిత్వ శాఖ
30-11-2020న ముగిసిన అధిక పరిమాణంలోని ఔషధాలు మరియు వైద్యపరికరాల పథకం పిఎల్ఐకి ఔషధ తయారీ రంగం మరియు వైద్యపరికరాల పరిశ్రమల నుండి అనూకూల స్పందన
పిఎల్ఐ పథకం క్రింద ఎక్కువ పరిమాణంలో ఔషధాల తయారీదారుల నుండి 215 మరియు వైద్య పరికరాల తయారీదారుల నుండి 28 దరఖాస్తులు
ఉత్పత్తితో ముడిపడిన ప్రోత్సాహకాలపథకానికి వివిధ ఔషధాల తయారీదారులు మరియు వైద్యపరికరాల తయారీ దారుల నుండి మంచి అనుకూల స్పందన లభించింది. ఈ పిఎల్ఐ పథకం క్రింద ఎక్కువ పరిమాణంలో ఔషధాలు తయారు చేయడానికి 83 మంది ఔషధ తయారీదారుల నుండి 215 దరఖాస్తులు, అలాగే 23 వైద్య పరికరాల తయారీ దారుల నుండి 28 దరఖాస్తులు అందాయి. 30.11.2020న దరుఖాస్తుల గడువు ముగిసిన ఈ రెండు పథకాలకి అమలుదారులు ఐఎఫ్సిఐ లిమిటెడ్ వారు.
దరఖాస్తుల మదింపు ప్రక్రియ ఈ రోజు నుండి ప్రారంభం కానుంది. కాగా ఎక్కువ మొత్తంలో ఔషధాల తయారీలో గరిష్టంగా 136 దరఖాస్తులను మరియు వైద్య పరికరాల తయారీలో 28 దరఖాస్తులను ఆమోదించనున్నారు. ఎక్కువ మొత్తంలో ఔషధాల తయారీలో పిఎల్ఐ పథకం క్రింద దరఖాస్తులను ఆమోదించడానికి 90 రోజుల గడువు నిర్ణయించగా ఇదే పథకంలో వైద్య పరికరాల తయారీ దరఖాస్తుల ఆమోదానికి 60 రోజుల గడువు నిర్ణయించబడింది. ఏదేమైనప్పటికీ పిఎంఏ మరియు ఔషధ తయారీ విభాగం వారు ఈ ప్రక్రియను పూర్తిచేసి ఈ పథకం క్రింద అభ్యర్థులకు వీలైనంత త్వరితంగా ఆమోదాన్ని తెలుపనున్నారు.
ఔషధ భద్రతకు పెరుగుత్న ఆదరణను గమనించిన అనంతరం, దేశీంగా పెరుగుతున్న అనుకోని అవసరాలను తట్టుకోవడానికి దేశీయంగా ఎక్కువ పరిమాణంలో ఔషధాల తయారీ భారత ఔషధ తయారీ పరిశ్రమలకు భారీ ఊతమిస్తుంది. పిఎల్ఐ పథకం ద్వారా వైద్య పరికరాల తయారీకి లభించే ఆమోదం వలన దేశంలో నూతన మరియు ఎక్కువ విలువ కలిగిన వైద్యపరికరాలను ఉత్పత్తి చేయు లక్ష్యానికి మరింత సహకారం చేకూరుతుంది. ఇది దేశంలో వైద్యం అందరికీ అందుబాటులోనికి తేవాలనే లక్ష్యాన్ని చేరుకోవడానికి మరియు అంతర్జాతీయంగా కూడా ఈ రంగానికి విశేష సేవను అందించడానికి ఉపయోగపడుతుంది.
ఎక్కువ పరిమాణంలో ఔషధాలు మరియు వైద్య పరికరాల ఉత్పత్తికి పిఎల్ఐ పథకాలను కేంద్ర ప్రభుత్వం 20.03.2020న ఆమోదం తెలిపింది. వీటికి సంబంధించిన ప్రాథమిక మార్గదర్శకాలను 27.07.2020న ప్రభుత్వం విడుదల చేసింది. తదనంతరం పరిశ్రమల నుండి లభించిన సలహాలు, సూచనల ఆధారంగా మార్గదర్శకాలను సవరించి వాటిని 29.10.2020న విడుదల చేసింది. ఈ రెండు పథకాలకు ఔషధ తయారీ రంగం మరియు వైద్య పరికరాల తయారీ రంగం నుండి మంచి స్పందన వచ్చింది
మానవ వనరుల అభివృద్ధి మంత్రిత్వ శాఖ
నూతన విద్యా విధానం -2020ను సమీక్షించిన కేంద్ర విద్యా మంత్రి
విద్యా శాఖ సీనియర్ అధికారులతో నూతన విద్యా విధానం-2020 అమలును కేంద్ర విద్యాశాఖ మంత్రి రమేష్ పోఖ్రియాల్ నిశాంక్ బుధవారంనాడు సమీక్ష సమావేశం నిర్వహించారు.
విద్యార్ధులు పాఠశాల విద్య నుంచి ఉన్నత విద్యకు సజావుగా మారేందుకు సౌలభ్యాన్ని కల్పించేందుకు పాఠశాల విద్యా శాఖ, ఉన్నత విద్యా శాఖల మధ్య నూతన విద్యా విధాన అమలును సమన్వయపరిచేందుకు టాస్క్ ఫోర్స్ను ఏర్పాటు చేయవలసిందిగా మంత్రి సమావేశంలో సూచించారు. నూతన విద్యా విధానం వేగవంతంగా అమలయ్యేలా చూసేందుకు ఉన్నత విద్యా శాఖ నాయకత్వంలో సమీక్షా కమిటీని, అమలు కమిటీని కూడా ఏర్పాటు చేయవలసిందిగా మంత్రి చెప్పారు.
ప్యాకేజీ సంస్కృతి నుంచి పేటెంట్ సంస్కృతిపై దృష్టిని మార్చవలసిన అవసరాన్ని పోఖ్రియాల్ నొక్కి చెప్పారు. నేషనల్ ఎడ్యుకేషన్ టెక్నాలజీ ఫోరం , నేషనల్ రీసెర్చ్ ఫౌండేషన్  ఈ విధాన విజయానికి కీలకమని, కనుక వాటిని 2021-2022లో ఏర్పాటు చేయాలన్నారు. నూతన విద్యా విధానం అమలు, ఉనికిలో ఉన్న ప్రభుత్వ విధానాలకు మధ్య సమన్వయం ఉండేలా చూడాల్సిందిగా ఆయన భాగస్వాములకు పిలుపిచ్చారు. మెరుగైన ఫలితాల కోసం విద్యా సంస్థలు, పరిశ్రమల మధ్య లంకెను సాధ్యం చేయవలసిన అవసరాన్ని నొక్కి చెప్పారు.
ఉన్నత విద్యో అమలు చేసేందుకు మొత్తం 181 టాస్క్లను గుర్తించారు, నూతన విద్యా విధానంలో గుర్తించిన ఈ 181 టాస్క్ల పురోగతిని పర్యవేక్షించేందుకు డాష్ బోర్డును స్పష్టమైన కాలక్రమాన్ని,లక్ష్యాలతో తయారు చేయాలని అన్నారు. ఈ టాస్కుల అమలుకు నెలవారీ, వారాంతపు కేలండర్ను రూపొందించాలని, తద్వారా భాగస్వాములందరికీ అమలు గురించి తాజా సమాచారమివ్వవచ్చాన్నారు.